19. 11.84 Επίσημη Εφημερίδα των Ευρωπαϊκών Κοινοτήτων Αριθ. C 307/19 
ΠΑΡΑΡΤΗΜΑ III 
Δήλωση μειοψηφίας: 
Μετά την ονομαστική ψηφοφορία για το σύνολο της γνωμοδότησης ορισμένα μέλη (τα ονόματα των οποίων 
παρατίθενται στο τέλος) από την Ομάδα των Εργοδοτών, τα οποία καταψήφισαν τη γνωμοδότηση ή απείχαν 
από την ψηφοφορία, εξέδωσαν την ακόλουθη δήλωση: 
«Τα μέλη της Ομάδας Ι συμφωνούν με την άποψη του εισηγητή ότι η ανεργία στην Κοινότητα αποτελεί το 
σοβαρότερο πρόβλημα και ότι πρέπει να καταβληθεί κάθε προσπάθεια για να επιτευχθεί στην Κοινότητα 
και πάλι ένα ικανοποιητικό επίπεδο απασχόλησης. Επίσης υποστηρίζουν την άποψη ότι θα πρέπει να 
δοθεί μεγαλύτερο βάρος στα μέτρα οικονομικού χαρακτήρα. Σύμφωνα με τη γνώμη της ομάδας αυτής, 
τα κράτη μέλη θα πρέπει να καταβάλλουν ακόμη μεγαλύτερες προσπάθειες για την επίτευξη 
ικανοποιητικής οικονομικής ανάπτυξης. Στο επίκεντρο των μέτρων αυτών θα πρέπει να είναι η 
προώθηση παραγωγικών επενδύσεων στον ιδιωτικό αλλά και στον δημόσιο τομέα, στη βιομηχανία, στις 
μικρομεσαίες επιχειρήσεις, στον τομέα των υπηρεσιών και στη βιοτεχνία. Επίσης θα πρέπει να εξετασθεί 
με ποιο τρόπο θα μπορούσε να ενισχυθεί ο σχηματισμός επιχειρηματικού κεφαλαίου με την εφαρμογή 
κατάλληλων μέτρων, για να καταστεί δυνατή η ίδρυση νέων επιχειρήσεων και προπαντός μικρομεσαίων 
επιχειρήσεων που εξακολουθούν να αποτελούν τη βάση της οικονομίας στην Κοινότητα. 
Σύμφωνα με τη γνώμη των μελών αυτών, ένα πρόγραμμα δράσης στον τομέα της κοινωνικής πολιτικής 
μπορεί να συμβάλει μόνο σε περιορισμένο βαθμό στη βελτίωση της κατάστασης της απασχόλησης. 0u 
πρέπει να δοθεί προτεραιότητα σε κοινοτικά προγράμματα-πλαίσια. Επίσης τα ίδια μέλη εκφράζουν 
ενδοιασμούς όσον αφορά το αίτημα της γνωμοδότησης, σύμφωνα με το οποίο χρειάζεται μέγιστη 
κρατική παρέμβαση, καθοδήγηση και προσανατολισμός για να βελτιωθεί η κατάσταση στην απασχό­
ληση. Τα κρατικά προγράμματα απασχόλησης, οι οικονομικές παρεμβάσεις και οι έλεγχοι δεν μπορούν 
να αντικαταστήσουν τη δραστηριότητα των ελεύθερων επιχειρηματιών που έχει σαν προσανατολισμό 
την αγορά. Επίσης τα μέλη αυτά δεν συμφωνούν με την πρόταση του εισηγητή να έχει κάθε κοινοτικό 
μέτρο σαν προσανατολισμό τους στόχους της πολιτικής απασχόλησης. Κατά τη γνώμη τους αυτό θα 
ήταν υπερβολικό. Τα μέλη αυτά κρίνουν ότι θέσεις απασχόλησης που να είναι και στο μέλλον ασφαλείς 
δεν δημιουργούνται μόνο με την κατανάλωση αλλά προπαντός με την αύξηση των επενδύσεων. 
Η Κοινότητα θα πρέπει να παρεμβαίνει μόνο όπου οι εθνικές πολιτικές μπορούν να οδηγήσουν στη 
στρέβλωση του ανταγωνισμού. Σε καμία περίπτωση δεν θα πρέπει να υλοποιείται η εναρμόνιση πάντα σε 
ανώτατο επίπεδο, διαμέσου των κοινοτικών μέτρων. Εξάλλου είναι απαραίτητο να διατηρηθεί η 
αυτονομία των κοινωνικών εταίρων. 
Τα μέλη αυτά υποστηρίζουν την άποψη ότι οι όροι αμοιβής και απασχόλησης στα κράτη μέλη δεν είναι 
δυνατό να ρυθμιστούν σε κοινοτικό αλλά σε εθνικό επίπεδο και σε εφαρμογή των σχετικών συνηθειών 
και πρακτικών. Τάσσονται επίσης υπέρ της βελτίωσης της πληροφόρησης και της διαβούλευσης με τους 
εργαζομένους και του διαλόγου μεταξύ των κοινωνικών εταίρων και σε ευρωπαϊκό επίπεδο. Ωστόσο, 
απορρίπτονται τα μέσα που προτείνει η Επιτροπή επειδή θεωρούνται ακατάλληλα. Επομένως, 
τάσσονται κατά των σημείων 3.6.6 και 3.6.7. 
Ενδοιασμοί εκφράζονται τέλος και όσον αφορά τις προτάσεις για τη μείωση και την αναδιοργάνωση του 
χρόνου εργασίας. Τα μέλη της Ομάδας των Εργοδοτών το έχουν τονίσει επανειλημμένα. Απορρίπτουν τα 
μέτρα για τη μείωση του χρόνου εργασίας επειδή υπάρχει ο φόβος ότι με τα μέτρα αυτά θα τεθούν και 
άλλες θέσεις απασχόλησης σε κίνδυνο. 
οι κκ. Antonsen, Arena, Bagliano, Binnenbruck, η κ. Μπρεδήμα, οι κκ. Breitenstein, Broicher, Cammann, 
Campbell, De Bievre, Δράκος, Fortuyn, Fuller, Hannon, Kenna, Low, Masprone, Noordwal, Pearson, Pelletier, 
Schnieders, Stahlmann, Staratzke, Storm Hansen, Swift, Tamlin, Van der Mensbrugghe, Van Melckenbeke, 
Wagner, Wick, De Wit, Zinkin. 
Γνωμοδότηση για μια πρόταση οδηγίας του Συμβουλίου για τροποποίηση της οδηγίας 
81/363/ΕΟΚ περί των ενισχύσεων στις ναυπηγικές εργασίες 
(84/C 307/07) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 86 της 28ης Μαρτίου 1984, σελίδα 5. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Στις 2 Απριλίου 1984, το Συμβούλιο αποφάσισε να ζητήσει, σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής σχετικά με την παραπάνω πρόταση 
οδηγίας. 
Αρνθ. C 307/20 Επίσημη Εφημερίδα των Ευρωπαϊκών Κοινοτήτων 19. 11. 84 
Διαδικασία: 
Το Τμήμα Βιομηχανίας, Εμπορίου, Βιοτεχνίας και Υπηρεσιών, στο οποίο ανατέθηκε η 
προετοιμασία των εργασιών για το θέμα αυτό,» υιοθέτησε τη γνωμοδότηση του στις 
5 Σεπτεμβρίου 1984 με βάση την εισήγηση του κ. Arena. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Κατά τη διάρκεια της 219ης συνόδου ολομέλειας (που πραγματοποιήθηκε στις 26 Σεπτεμβρίου 
1984), η Οικονομική και Κοινωνική Επιτροπή (ΟΚΕ) υιοθέτησε, με πλειοψηφία και 9 ψήφους 
κατά, την ακόλουθη γνωμοδότηση. 
Η ΟΚΕ επιδοκιμάζει την πρόταση οδηγίας και διατυπώνει 
τις εξής παρατηρήσεις. 
1. Η ευρωπαϊκή ναυπηγική βιομηχανία, που ήδη βρί­
σκεται σε μαρασμό, εισήλθε στη φάση που μπορεί να 
χαρακτηρισθεί σαν φάση αγώνα για την επιβίωση του 
τομέα αυτού· η παράταση της ισχύος της 5ης οδηγίας 
πρέπει λοιπόν να θεωρηθεί σαν αναγκαίο μέσο για την 
έγκαιρη στήριξη της βιομηχανίας σε μια περίοδο κατά την 
οποία η κατάσταση της αγοράς τείνει, για διάφορους 
λόγους, να επιδεινωθεί· ωστόσο το μέτρο αυτό μόνο του 
αποδεικνύεται ανεπαρκές για την αντιμετώπιση του προ­
βλήματος την εφαρμογής μιας κοινοτικής πολιτικής στον 
τομέα της ναυπηγικής βιομηχανίας που να μπορέσει να 
θέσει τον τομέα αυτό σε βάσεις λιγότερο αβέβαιες από τις 
σημερινές. 
Η ΟΚΕ πληροφορήθηκε ότι η Επιτροπή θα παρουσιάσει 
σύντομα μια ανακοίνωση με το θέμα που θίχτηκε παρα­
πάνω, υποθέτει ότι θα ζητηθεί η γνωμοδότηση της και 
επιφυλάσσεται να λάβει θέση σχετικά με το θέμα αυτό σε 
εύθετο χρόνο. 
2. Στην πρόταση οδηγίας που υπέβαλε στο Συμβούλιο, 
η Επιτροπή υποστηρίζει ότι η «κρίση της κρίσης» του 
τομέα θα έχει λήξει ήδη το 1986/87 και τα ναυπηγεία στις 
χώρες μέλη θα μπορέσουν να επιτύχουν μια ανταγωνιστι­
κή θέση, χάρη στα αναδιαρθρωτικά μέτρα που συνεπά­
γονται μελλοντικά σημαντικές μειώσεις της παραγωγι­
κής ικανότητας. 
Ωστόσο, η ΟΚΕ υποστηρίζει ότι, αν ληφθούν υπόψη η 
αποτελεσματικότητα και οι τεράστιες οικονομίες κλίμα­
κας της ιαπωνικής βιομηχανίας, τα κυβερνητικά προ­
γράμματα που προτείνονται για να την καταστήσουν πιο 
ανταγωνιστική στο προσεχές μέλλον και το πολύ χαμηλό 
κόστος εργασίας στα ναυπηγεία ορισμένων τρίτων 
χωρών, τότε τα ευρωπαϊκά ναυπηγεία δεν θα είναι σε θέση 
να καλύψουν τη σημερινή πολύ μεγάλη διαφορά που 
υπάρχει μεταξύ των τιμών αγοράς και του κόστους 
παραγωγής, ούτε και προβλέπεται μεσοβραχυ-πρόθεσμα 
σταθερή και αξιόλογη άνοδος της ζήτησης που θα επέ­
τρεπε μείωση του σημερινού καταστρεπτικού ανταγωνι­
στικού κλίματος. 
Εφόσον υπάρχει συμφωνία να συνεχισθεί η πορεία της 
«αναδιάρθρωσης», που πρέπει να επιδιωχθεί μάλλον με τη 
μείωση του αριθμού των παραγωγικών μονάδων παρά με 
τη μείωση του όγκου παραγωγής της κάθε μονάδας, 
πρέπει να είναι επίσης σαφές ότι η οδηγία πρέπει να 
παραταθεί σαν μέτρο επείγουσας ανάγκης. Μια επιλεκτι­κή μείωση της παραγωγικής ικανότητας θα πρέπει να 
ενταχθεί στο πλαίσιο της κοινοτικής πολιτικής στον 
τομέα των ναυπηγικών εργασιών. Το τμήμα ελπίζει ότι η 
Επιτροπή θα υποβάλει γρήγορα προτάσεις για το θέμα 
αυτό. Η εφαρμογή των μέτρων αυτών πρέπει να γίνει με 
τέτοιο πνεύμα ώστε να μπορέσει να επιτευχθεί επαρκής 
όγκος παραγγελιών, πράγμα που αποτελεί απαραίτητη 
προϋπόθεση για την καλύτερη επιτυχία των σχεδίων 
μείωσης και ορθολογικής οργάνωσης των εθνικών παρα­
γωγικών ικανοτήτων. 
Θα είναι εντούτοις πάντοτε πολύ δύσκολο για τα 
μεμονωμένα κράτη μέλη να αντιμετωπίσουν τα σχέδια 
της Ιαπωνίας και των νέων ναυπηγείων που εμφανίζονται 
(σήμερα η Νότια Κορέα και στο εγγύς μέλλον η Κίνα). 
3. Η ΟΚΕ, λαμβάνοντας υπόψη το γεγονός ότι δεν 
υπάρχει πολύς χρόνος και ότι η κατάσταση είναι σοβαρή, 
συνιστά να χαραχθεί από τώρα κιόλας σε ευρωπαϊκό 
επίπεδο μια ναυτιλιακή πολιτική που να έχει σαν 
βραχυπρόθεσμο στόχο την υποστήριξη μιας εκσυγχρονι­
σμένης ευρωπαϊκής ναυπηγικής βιομηχανίας, η οποία να 
είναι αποτελεσματική και να έχει διαστάσεις που ν' 
ανταποκρίνονται στις ανάγκες ανανέωσης τουλάχιστον 
των ευρωπαϊκών στόλων, που πρέπει και αυτοί να διασω­
θούν. Επιβάλλεται εξάλλου να ληφθούν σε κοινωνικό 
επίπεδο κατάλληλα και έγκαιρα μέτρα, ικανά να ευνοή­
σουν την επίλυση των προβλημάτων που δημιουργήθηκαν 
από την παύση της λειτουργίας ή την αναδιάρθρωση των 
ναυπηγείων, έστω και μέσω της δημιουργίας δραστηριο­
τήτων που θα τα αναπληρώσουν. 
Για το σκοπό αυτό, η ΟΚΕ συνιστά να δοθεί μεγαλύτερη 
προσοχή στα ακόλουθα θέματα: 
— παρακίνηση των εφοπλιστών της Κοινότητας να 
δίνουν τις παραγγελίες τους στα ναυπηγεία της ΕΟΚ, 
με την εισαγωγή ενός συστήματος εσωτερικής πίστης 
(home credid scheme) για να γίνει πιο ανταγωνιστική η 
χρηματοδότηση που προσφέρεται για την αγορά πλοί­
ων που κατασκευάστηκαν στην Κοινότητα, 
— επιλογή προτεραιοτήτων και κυρίως τρόπων χρηματο­
δότησης που να τείνουν να ευνοήσουν ακόμη περισσό­
τερο την τυποποίηση των εξαρτημάτων και του εξο­
πλισμού των πλοίων με σκοπό την αύξηση της αποτε­
λεσματικότητας των ναυπηγικών εργασιών, 
— εφαρμογή μεθόδων ελέγχου και επιθεώρησης των 
πλοίων που εισέρχονται στα ευρωπαϊκά λιμάνια, με 
σκοπό να μειωθεί ο αριθμός των πλοίων που δεν 
πληρούν τους όρους ασφάλειας, 
19. Π. 84 Επίσημη Εφημερίδα των Ευρωπαϊκών Κοινοτήτων Αριθ. C 307/21 
— καταπολέμηση του αθέμιτου ανταγωνισμού ορισμέ­
νων τρίτων χωρών στον τομέα της θαλάσσιας ναυσι­
πλοΐας, 
— συνέχιση και εντατικοποίηση, στα πλαίσια του Περι­
φερειακού Ταμείου, των προσπαθειών που έχουν σαν 
στόχο την επίτευξη μεγαλύτερης αξιοποίησης όσον 
αφορά τις δράσεις εκτός ποσοστώσεων στις περιφέ­
ρειες που έχουν πληγεί από την κρίση των ναυπη­
γείων, 
— λήψη, στα πλαίσια της αναμόρφωσης του Κοινωνικού 
Ταμείου, συγκεκριμένων μέτρων όπως π.χ. η πρόωρη 
συνταξιοδότηση, 
— προώθηση σε ευρωπαϊκό επίπεδο της έρευνας και 
ανάπτυξης στον τομέα των ναυπηγείων. 
4. Είναι επιπλέον σημαντικό να εξετασθεί, σε μελλο­
ντική γνωμοδότηση, με ποιο τρόπο η κοινοτική και η 
διεθνής ναυτιλιακή πολιτική μπορεί να ενισχύσει την 
κοινοτική ναυπηγική βιομηχανία μέσω διεθνών ναυτιλια­
κών συμφωνιών με τρίτες χώρες για τη σύναψη των 
οποίων η Κοινότητα πρέπει να εμφανιστεί ενωμένη και να 
χρησιμοποιήσει όλη τη διαπραγματευτική της δύναμη. 
Έτσι, με τη διατήρηση φορτίων προς μεταφορά σε 
συνθήκες ελεύθερου ανταγωνισμού, θα τονωθεί η ζήτηση 
θαλάσσιων μεταφορικών υπηρεσιών, με συνακόλουθη 
αύξηση της ζήτησης νέων πλοίων. Πρέπει, συνεπώς, η Κοινότητα να αναλάβει, μόλις αυτό 
είναι δυνατό, να συγχωνεύσει τις διάφορες απόψεις που 
επικρατούν στο χώρο της ΕΟΚ ώστε να καταλήξει στον 
προσδιορισμό μιας «στρατηγικής διάστασης» της κοινο­
τικής ναυπηγικής βιομηχανίας. Η λέξη «στρατηγική» 
αναφέρεται αφενός στη θαλάσσια κυκλοφορία και στο 
στόλο μιας τόσο σημαντικής οικονομικής ζώνης και 
αφετέρου σε όλες τις πιθανές «κοινές ενέργειες ολοκλή­
ρωσης» (στο επίπεδο των όσων συνεπάγονται, της έρευ­
νας, κλπ.), που επιτρέπουν την εκμετάλλευση μιας βιο­
μηχανικής διάστασης που έχει χαθεί σε εθνικό επίπεδο 
εδώ και αρκετό ήδη χρόνο. 
Ο καθορισμός ενός «ελάχιστου ορίου επιβίωσης» αντι­
προσωπεύει, μεταξύ άλλων, την απαραίτητη προϋπόθεση 
για μια αποτελεσματική διεθνή ενέργεια με σκοπό τη 
συντονισμένη ρύθμιση της αγοράς, και παρέχει το 
ουσιαστικό κίνητρο στις κυβερνήσεις και τις βιομηχανίες 
για μια ορθολογική οργάνωση του τομέα. 
5. Η ΟΚΕ επιβεβαιώνει την υποστήριξη της στην πρό­
ταση οδηγίας και θεωρεί ότι είναι εξαιρετικά σημαντικό 
να μελετηθούν και να υιοθετηθούν επειγόντως ακριβείς 
προσανατολισμοί, ώστε ν' αναπτυχθεί μια σειρά ενεργει­
ών -αρμονικά συντονισμένων μεταξύ τους- που να 
αποτελέσουν τις βάσεις μιας συνολικής πολιτικής στον 
τομέα αυτό. 
Βρυξέλλες, 26 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC 
Γνωμοδότηση για μια πρόταση κανονισμού του Συμβουλίου για την ονομασία του γάλακτος και 
των γαλακτοκομικών προϊόντων όταν διατίθενται στο εμπόριο 
(84/C 307/08) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 111 της 26ης Απριλίου 1984, σελίδα 7. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε, στις 13 Απριλίου 1984, να ζητήσει σύμφωνα με τις διατάξεις των 
άρθρων 43 και 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την παραπάνω πρόταση κανονι­
σμού. 
Διαδικασία: 
Το Τμήμα Γεωργίας, στο οποίο ανατέθηκε η προετοιμασία των σχετικών εργασιών, υιοθέτησε 
τη γνωμοδότηση του στις 6 Σεπτεμβρίου 1984 με βάση την εισηγητική έκθεση του κ. Strauss, 
εισηγητή.